Avis juridique important

|

31980D0120

80/120/EØF, Euratom: Rådets afgørelse af 29. januar 1980 om beskikkelse af et medlem af Det økonomiske og sociale Udvalg

EF-Tidende nr. L 029 af 06/02/1980 s. 0025

++++  RAADETS AFGOERELSE  af 29 . januar 1980  om beskikkelse af et medlem af Det oekonomiske og sociale Udvalg   ( 80/120/EOEF , Euratom )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 193-195 ,  under henvisning til traktaten om oprettelse af Det europaeiske Atomenergifaellesskab , saerlig artikel 165-167 ,  under henvisning til konventionen vedroerende faelles institutioner for De europaeiske Faellesskaber , saerlig artikel 5 ,  under henvisning til Raadets afgoerelse af 19 . september 1978 om beskikkelse af medlemmerne af Det oekonomiske og sociale Udvalg for perioden , der slutter den 18 . september 1982 ,  i betragtning af , at en medlemsplads i ovennaevnte Udvalg er blevet ledig som foelge af dr . Hipp's udtraeden , hvorom Raadet blev underrettet den 7 . januar 1980 ,  under henvisning til den kandidatliste , der blev indgivet den 16 . januar 1890 ,  efter at have indhentet udtalelse fra Kommissionen for De europaeiske Faellesskaber -  TRUFFET FOELGENDE AFGOERELSE :  Eneste artikel  Hr . Paul Broicher beskikkes som medlem af Det oekonomiske og sociale Udvalg i stedet for dr . Hipp for resten af dennes mandatperiode , dvs . indtil den 18 . september 1982 .  Udfaerdiget i Bruxelles , den 29 . januar 1980 .  Paa Raadets vegne  F . EVANGELISTI  Formand


title: 2010/386/FUSP: Rådets afgørelse 2010/386/FUSP af 12. juli 2010 om ajourføring af listen over de personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme

text:
               13.7.2010

               DA

               Den Europæiske Unions Tidende

               L 178/28

         RÅDETS AFGØRELSE 2010/386/FUSP
   af 12. juli 2010
   om ajourføring af listen over de personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 27. december 2001 vedtog Rådet fælles holdning 2001/931/FUSP om anvendelse af specifikke foranstaltninger til bekæmpelse af terrorisme (1).

               (2)

               Den 22. december 2009 vedtog Rådet afgørelse 2009/1004/FUSP om ajourføring af listen over de personer, grupper og enheder, som er omfattet af artikel 2, 3 og 4 i fælles holdning 2001/931/FUSP (2).

               (3)

               I overensstemmelse med artikel 1, stk. 6, i fælles holdning 2001/931/FUSP er det nødvendigt at foretage en fuldstændig gennemgang af listen over de personer, grupper og enheder, som afgørelse 2009/1004/FUSP finder anvendelse på.

               (4)

               Nærværende afgørelse indeholder resultatet af den gennemgang, som Rådet har foretaget vedrørende de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

               (5)

               Rådet har fastslået, at der ikke længere er grund til at bevare visse grupper på listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

               (6)

               Rådet har konkluderet, at med undtagelse af de grupper, der er omhandlet i betragtning 5, har de andre personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, været involveret i terrorhandlinger som omhandlet i artikel 1, stk. 2 og 3, i fælles holdning 2001/931/FUSP, at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at de fortsat skal være omfattet af de deri fastsatte specifikke restriktive foranstaltninger.

               (7)

               Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, bør ajourføres i overensstemmelse hermed —

         VEDTAGET DENNE AFGØRELSE:
   Artikel 1
   Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, er indeholdt i bilaget til denne afgørelse.
   Artikel 2
   Afgørelse 2009/1004/FUSP ophæves.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 12. juli 2010.

            På Rådets vegne

         S. LARUELLE

            Formand

      (1)  EFT L 344 af 28.12.2001, s. 93.

      (2)  EUT L 346 af 23.12.2009, s. 58.

      BILAG

         LISTE OVER PERSONER, GRUPPER OG ENHEDER, JF. ARTIKEL 1

      1.   PERSONER

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), født den 1.2.1966 i Algier (Algeriet) - medlem af »al-Takfir« og »al-Hijra«

                  2.

                  ABOUD, Maisi (alias den schweiziske Abderrahmane), født den 17.10.1964 i Algier (Algeriet) - medlem af »al-Takfir« og »al-Hijra«

                  3.

                  AL-MUGHASSIL, Ahmad Ibrahim (alias ABU OMRAN, alias AL-MUGHASSIL, Ahmed Ibrahim), født den 26.6.1967 i Qatif-Bab al Shamal (Saudi-Arabien), saudiarabisk statsborger

                  4.

                  AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger

                  5.

                  AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger

                  6.

                  ARIOUA, Kamel (alias Lamine Kamel), født den 18.8.1969 i Constantine (Algeriet) - medlem af »al-Takfir« og »al-Hijra«

                  7.

                  ASLI, Mohamed (alias Dahmane Mohamed), født den 13.5.1975 i Ain Taya (Algeriet) - medlem af »al-Takfir« og »al-Hijra«

                  8.

                  ASLI, Rabah, født den 13.5.1975 i Ain Taya (Algeriet) - medlem af »al-Takfir« og »al-Hijra«

                  9.

                  ATWA, Ali (alias BOUSLIM, Ammar Mansour, alias SALIM, Hassan Rostom), Libanon, født i 1960 i Libanon, libanesisk statsborger

                  10.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene) - medlem af »Hofstadgroep«

                  11.

                  DARIB, Noureddine (alias Carreto; alias Zitoun Mourad), født den 1.2.1972 i Algeriet - medlem af »al-Takfir« og »al-Hijra«

                  12.

                  DJABALI, Abderrahmane (alias Touil), født den 1.6.1970 i Algeriet - medlem af »al-Takfir« og »al-Hijra«

                  13.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), født den 15.8.1982 i Midar (Marokko), pas nr. N829139 (Marokko) - medlem af »Hofstadgroep«

                  14.

                  EL-HOORIE, Ali Saed Bin Ali (alias AL-HOURI, Ali Saed Bin Ali, alias EL-HOURI, Ali Saed Bin Ali), født den 10.7.1965 eller den 11.7.1965 i El Dibabiya (Saudi-Arabien), saudiarabisk statsborger

                  15.

                  FAHAS, Sofiane Yacine, født den 10.9.1971 i Algier (Algeriet) - medlem af »al-Takfir« og »al-Hijra«

                  16.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger

                  17.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan, pas nr. 488555

                  18.

                  MOKTARI, Fateh (alias Ferdi Omar), født den 26.12.1974 i Hussein Dey (Algeriet) - medlem af »al-Takfir« og »al-Hijra«

                  19.

                  NOUARA, Farid, født den 25.11.1973 i Algier (Algeriet) - medlem af »al-Takfir« og »al-Hijra«

                  20.

                  RESSOUS, Hoari (alias Hallasa Farid), født den 11.9.1968 i Algier (Algeriet) - medlem af »al-Takfir« og »al-Hijra«

                  21.

                  SEDKAOUI, Noureddine (alias Nounou), født den 23.6.1963 i Algier (Algeriet) - medlem af »al-Takfir« og »al-Hijra«

                  22.

                  SELMANI, Abdelghani (alias Gano), født den 14.6.1974 i Algier (Algeriet) - medlem af »al-Takfir« og »al-Hijra«

                  23.

                  SENOUCI, Sofiane, født den 15.4.1971 i Hussein Dey (Algeriet) - medlem af »al-Takfir« og »al-Hijra«

                  24.

                  TINGUALI, Mohammed (alias Mouh di Kouba), født den 21.4.1964 i Blida (Algeriet) - medlem af »al-Takfir« og »al-Hijra«

                  25.

                  WALTERS, Jason Theodore James (alias Abdullah, alias David), født den 6.3.1985 i Amersfoort (Nederlandene), pas nr. NE8146378 (Nederlandene) - medlem af »Hofstadgroep«

            2.   GRUPPER OG ENHEDER

                  1.

                  »Abu Nidal Organisation« - »ANO«, (alias »Fatah Revolutionary Council«, alias »Arab Revolutionary Brigades«, alias »Black September« (»Sorte September«), alias »Revolutionary Organisation of Socialist Muslims«)

                  2.

                  »Al-Aqsa Martyrs’ Brigade« (»Al Aqsa-Martyrernes Brigade«)

                  3.

                  »Al-Aqsa. e.V.«

                  4.

                  »Al-Takfir« og »al-Hijra«

                  5.

                  »Aum Shinrikyo« (alias »AUM«, alias »Aum Supreme Truth«, alias »Aleph«)

                  6.

                  »Babbar Khalsa«

                  7.

                  »Det Filippinske Kommunistparti«, herunder »New People’s Army« - »NPA«, Filippinerne

                  8.

                  »Gama’a al-Islamiyya« (alias »Al-Gama’a al-Islamiyya«)(»Islamisk Gruppe« - »IG«)

                  9.

                  »İslami Büyük Doğu Akıncılar Cephesi« - »IBDA-C« (»Great Islamic Eastern Warriors Front«)

                  10.

                  »Hamas«, herunder »Hamas-Izz al-Din al-Qassem«

                  11.

                  »Hizbul Mujahideen« - »HM«

                  12.

                  »Hofstadgroep«

                  13.

                  »Holy Land Foundation for Relief and Development«

                  14.

                  »International Sikh Youth Federation« - »ISYF«

                  15.

                  »Khalistan Zindabad Force« - »KZF«

                  16.

                  »Det Kurdiske Arbejderparti« - »PKK« (alias »KADEK«, alias »KONGRA-GEL«)

                  17.

                  »De Tamilske Tigre« - »LTTE«

                  18.

                  »Ejército de Liberación Nacional« (»Den Nationale Befrielseshær«)

                  19.

                  »Palestinian Islamic Jihad« (»Palæstinensisk Islamisk Jihad«) - »PIJ«

                  20.

                  »Popular Front for the Liberation of Palestine« (»Folkefronten til Palæstinas Befrielse«) - »PFLP«

                  21.

                  »Popular Front for the Liberation of Palestine-General Command« (»Folkefronten til Palæstinas Befrielse-Generalkommandoen«) (alias »PFLP-General Command«)

                  22.

                  »Fuerzas armadas revolucionarias de Colombia« - »FARC« (»Colombias Væbnede Revolutionære Styrker«)

                  23.

                  »Devrimci Halk Kurtuluș Partisi-Cephesi« - »DHKP/C«, (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«)

                  24.

                  »Sendero Luminoso« - »SL« (»Den Lysende Sti«)

                  25.

                  »Stichting Al Aqsa« (alias »Stichting Al Aqsa Nederland«, alias »Al Aqsa Nederland«) (»Al Aqsa-foreningen i Nederlandene«)

                  26.

                  »Teyrbazen Azadiya Kurdistan« - »TAK« (alias »Kurdistan Freedom Falcons«, alias »Kurdistan Freedom Hawks«)

                  27.

                  »Autodefensas Unidas de Colombia« - »AUC« (»De Forenede Selvforsvarsstyrker i Colombia«)


title: Den Udenrigs- og Sikkerhedspolitiske Komités afgørelse (FUSP) 2016/49 af 7. januar 2016 om udnævnelse af missionschefen for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM UKRAINE/1/2016)

text:
               19.1.2016

               DA

               Den Europæiske Unions Tidende

               L 12/47

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2016/49
   af 7. januar 2016
   om udnævnelse af missionschefen for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM UKRAINE/1/2016)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2014/486/FUSP af 22. juli 2014 om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (1), særlig artikel 7, stk. 1, og
   ud fra følgende betragtninger:

               (1)

               I henhold til afgørelse 2014/486/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38, stk. 3, at træffe de relevante afgørelser vedrørende den politiske kontrol med og den strategiske ledelse af Den Europæiske Unions rådgivende mission om reform af den civile sikkerhedssektor Ukraine (EUAM Ukraine), herunder særlig at træffe afgørelse om udnævnelse af en missionschef.

               (2)

               Den 23. juli 2015 vedtog PSC afgørelse (FUSP) 2015/1496 (2) om forlængelse af mandatet for Kálmán MIZSEI som missionschef for EUAM Ukraine indtil den 30. november 2015.

               (3)

               Den 18. december 2015 indstillede Unionens højtstående repræsentant for udenrigsanliggender og sikkerhedspolitik, at Kęstutis LANČINSKAS udnævnes til missionschef for EUAM Ukraine —

         VEDTAGET DENNE AFGØRELSE:
   Artikel 1
   Kęstutis LANČINSKAS udnævnes herved til missionschef for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) fra den 1. februar 2016 til den 31. januar 2017.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 7. januar 2016.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 217 af 23.7.2014, s. 42.

      (2)  Den Udenrigs- og Sikkerhedspolitiske Komités afgørelse (FUSP) 2015/1496 af 23. juli 2015 om forlængelse af mandatet for missionschefen for Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM UKRAINE/3/2015) (EUT L 233 af 5.9.2015, s. 7).


title: Rådets afgørelse (FUSP) 2016/993 af 20. juni 2016 om ændring af afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA)

text:
               21.6.2016

               DA

               Den Europæiske Unions Tidende

               L 162/18

         RÅDETS AFGØRELSE (FUSP) 2016/993
   af 20. juni 2016
   om ændring af afgørelse (FUSP) 2015/778 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 18. maj 2015 afgørelse (FUSP) 2015/778 (1).

               (2)

               Den 23. maj 2016 så Rådet i sine konklusioner om EUNAVFOR MED operation SOPHIA med tilfredshed på den vilje til at samarbejde med Unionen på grundlag af nævnte konklusioner, som formanden for den libyske nationale samlingsregerings præsidentråd har givet udtryk for, og Rådet var enigt i at forlænge mandatet for EUNAVFOR MED operation SOPHIA med et år og, under fastholdelse af fokus på dens centrale opgave, at tilføje yderligere to støtteopgaver:

                           —

                           kapacitetsopbygning og uddannelse af og informationsudveksling med den libyske kystvagt og flåde på grundlag af en anmodning fra de retmæssige libyske myndigheder under hensyntagen til behovet for libysk ejerskab

                           —

                           bidrag til informationsudveksling samt gennemførelse af FN's våbenembargo på åbent hav ud for Libyens kyst på grundlag af en ny resolution fra FN's Sikkerhedsråd.

               (3)

               FN's Sikkerhedsråd indførte, ændrede og bekræftede en våbenembargo mod Libyen ved FN's Sikkerhedsråds resolutioner (UNSCR) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) og 2278 (2016).

               (4)

               Den 14. juni 2016 vedtog FN's Sikkerhedsråd UNSCR 2292 (2016) om våbenembargoen mod Libyen, idet det navnlig udtrykte bekymring over, at situationen i Libyen forværres af smugling af ulovlige våben og materiel i tilknytning hertil.

               (5)

               Rådet understreger, at det haster med at påbegynde den operative gennemførelse af de to støtteopgaver inden udløbet af det oprindelige mandat for EUNAVFOR MED operation SOPHIA.

               (6)

               Afgørelse (FUSP) 2015/778 bør ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse (FUSP) 2015/778 foretages følgende ændringer:

               1)

               Artikel 1, stk. 1, affattes således:
               »1.   Unionen gennemfører en militær krisestyringsoperation, der bidrager til at ødelægge forretningsmodellen for menneskesmugler- og menneskehandlernetværkene i det sydlige centrale Middelhavsområde (EUNAVFOR MED operation SOPHIA) ved at igangsætte en systematisk indsats for at finde, opbringe og bortskaffe fartøjer og aktiver, der anvendes af eller mistænkes for at blive anvendt af menneskesmuglere og menneskehandlere, i overensstemmelse med gældende folkeret, herunder UNCLOS og eventuelle resolutioner fra FN's Sikkerhedsråd. Med henblik herpå skal EUNAVFOR MED operation SOPHIA også uddanne den libyske kystvagt og flåde. Operationen skal desuden bidrage til at forhindre våbenhandelen i dens aftalte indsatsområde i overensstemmelse med UNSCR1970 (2011) og efterfølgende resolutioner om våbenembargoen mod Libyen, herunder UNSCR 2292 (2016).«

               2)

               Artikel 2, stk. 2, første punktum, affattes således:
               »For så vidt angår dens kerneopgaver i forbindelse med menneskesmugling og menneskehandel, gennemføres EUNAVFOR MED operation SOPHIA i på hinanden følgende faser og i overensstemmelse med folkeretten.«

               3)

               Følgende artikler indsættes:
               »Artikel 2a
               Kapacitetsopbygning i og uddannelse af den libyske kystvagt og flåde
               1.   Som en støtteopgave skal EUNAVFOR MED operation SOPHIA bistå i udviklingen af kapaciteter og uddannelsen af den libyske kystvagt og flåde i retshåndhævende opgaver på havet, navnlig for at forhindre menneskesmugling og menneskehandel.
               2.   Når PSC afgør, at der er foretaget de nødvendige forberedelser, navnlig vedrørende styrkeopbygning og procedurer for sikkerhedsgodkendelse af praktikanter, udføres den støtteopgave, der er omhandlet i stk. 1, på åbent hav i EUNAVFOR MED operation SOPHIAs aftalte indsatsområde som defineret i de relevante planlægningsdokumenter.
               3.   Den støtteopgave, der er omhandlet i stk. 1, kan ligeledes udføres på Libyens område, herunder i dets territorialfarvande, eller på området, herunder territorialfarvandene, for et værtstredjeland, der er naboland til Libyen, såfremt PSC træffer afgørelse herom efter en vurdering foretaget af Rådet på grundlag af en opfordring fra Libyen eller det pågældende værtsland og i overensstemmelse med folkeretten.
               4.   I betragtning af de exceptionelle operative krav kan dele af den støtteopgave, der er omhandlet i stk. 1, på opfordring løses i en medlemsstat, herunder i relevante uddannelsescentre.
               5.   I det omfang det er nødvendigt som følge af den støtteopgave, der er omhandlet i stk. 1, kan EUNAVFOR MED operation SOPHIA indsamle, lagre og dele oplysningerne med medlemsstater, UNSMIL, Europol og Frontex, herunder personoplysninger, der er indsamlet til brug for sikkerhedsgodkendelse af mulige praktikanter, forudsat at de skriftligt har givet deres samtykke hertil. Endvidere kan EUNAVFOR MED operation SOPHIA indsamle og lagre nødvendige lægelige og biometriske oplysninger om praktikanter med deres skriftlige samtykke.
               Artikel 2b
               Bidrag til informationsdeling og gennemførelse af FN's våbenembargo på åbent hav ud for Libyens kyst
               1.   Som led i sin støtteopgave med at bidrage til gennemførelsen af FN's våbenembargo på åbent hav ud for Libyens kyst skal EUNAVFOR MED operation SOPHIA indsamle og dele informationer med relevante partnere og agenturer gennem mekanismerne i planlægningsdokumenterne med henblik på at bidrage til et omfattende maritimt situationskendskab i det aftalte indsatsområde som defineret i de relevante planlægningsdokumenter. Hvis disse informationer klassificeres til og med klassificeringsgraden »RESTREINT UE/EU RESTRICTED«, kan de deles med relevante partnere og agenturer i overensstemmelse med afgørelse 2013/488/EU og baseret på ordninger mellem HR og disse partnere under fuld overholdelse af principperne om gensidighed og inklusivitet. Klassificerede informationer, der modtages, behandles af EUNAVFOR MED operation SOPHIA uden nogen sondring mellem de ansatte og udelukkende på grundlag af operative krav.
               2.   Når PSC træffer afgørelse om, at de relevante betingelser er opfyldt, indleder EUNAVFOR MED operation SOPHIA i det aftalte indsatsområde som defineret i de relevante planlægningsdokumenter på åbent hav ud for Libyens kyst inspektioner af fartøjer, som er på vej til eller fra Libyen, hvis der er rimelig grund til at antage, at de pågældende fartøjer direkte eller indirekte transporterer våben eller hertil knyttet materiel til eller fra Libyen i strid med våbenembargoen mod Libyen, og gennemfører relevante tiltag for at beslaglægge og bortskaffe sådanne genstande, herunder med henblik på at omdirigere sådanne fartøjer og deres besætninger til en passende havn for at lette en sådan bortskaffelse, med samtykke fra havnestaten, i overensstemmelse med de relevante resolutioner fra FN's Sikkerhedsråd, herunder UNSCR 2292 (2016).
               3.   I overensstemmelse med de relevante resolutioner fra FN's Sikkerhedsråd, herunder UNSCR 2292 (2016), kan EUNAVFOR MED operation SOPHIA under inspiceringen i overensstemmelse med stk. 2 indsamle beviser, der er direkte relateret til transporten af genstande, som er forbudt i henhold til våbenembargoen mod Libyen. Det kan fremsende sådanne beviser til de relevante retshåndhævende myndigheder i medlemsstaterne og/eller de kompetente EU-organer.«

               4)

               Artikel 11, stk. 2, affattes således:
               »2.   For perioden fra den 18. maj 2015 til den 27. juli 2016 er referencebeløbet for de fælles udgifter til EUNAVFOR MED operation SOPHIA 11,82 mio. EUR. Den procentdel af referencebeløbet, der er omhandlet i artikel 25, stk. 1, i afgørelse (FUSP) 2015/528, er 70 % i forpligtelsesbevillinger og 40 % i betalingsbevillinger.«

               5)

               I artikel 11 tilføjes følgende stykke:
               »3.   For perioden fra den 28. juli 2016 til den 27. juli 2017 er referencebeløbet for de fælles udgifter til EUNAVFOR MED operation SOPHIA 6 700 000 EUR. Den procentdel af referencebeløbet, der er omhandlet i artikel 25, stk. 1, i afgørelse (FUSP) 2015/528, er 0 % i forpligtelsesbevillinger og 0 % i betalingsbevillinger.«

               6)

               I artikel 12 tilføjes følgende stykke:
               »3a.   I tilfælde af specifikke operative behov har HR bemyndigelse til i overensstemmelse med afgørelse 2013/488/EU at videregive eventuelle EU-klassificerede informationer til de retmæssige libyske myndigheder til og med klassifikationsgraden »RESTREINT UE/EU RESTRICTED«, som er udarbejdet med henblik på EUNAVFOR MED operation SOPHIA. Med henblik herpå skal der etableres ordninger mellem HR og Libyens kompetente myndigheder.«

               7)

               Artikel 13, stk. 2, affattes således:
               »EUNAVFOR MED operation SOPHIA udløber den 27. juli 2017.«

         Artikel 2
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Luxembourg, den 20. juni 2016.

            På Rådets vegne

         F. MOGHERINI

            Formand

      (1)  Rådets afgørelse (FUSP) 2015/778 af 18. maj 2015 om Den Europæiske Unions militæroperation i det sydlige centrale Middelhavsområde (EUNAVFOR MED operation SOPHIA) (EUT L 122 af 19.5.2015, s. 31).


title: Rådets afgørelse 2009/569/FUSP af 27. juli 2009 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben

text:
               29.7.2009

               DA

               Den Europæiske Unions Tidende

               L 197/96

      RÅDETS AFGØRELSE 2009/569/FUSP
   af 27. juli 2009
   om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 13, stk. 3, og artikel 23, stk. 1, og
   ud fra følgende betragtninger:

               (1)

               Det Europæiske Råd vedtog den 12. december 2003 EU’s strategi mod spredning af masseødelæggelsesvåben (i det følgende benævnt »EU's strategi«), hvis kapitel III indeholder en liste over foranstaltninger til bekæmpelse af en sådan spredning.

               (2)

               EU's strategi understreger den centrale rolle, som konventionen om kemiske våben (CWC) og Organisationen for Forbud mod Kemiske Våben (OPCW) spiller i bestræbelserne på at opnå en verden uden kemiske våben. EU har i forbindelse med EU's strategi forpligtet sig til at arbejde for universel tiltrædelse af de vigtigste traktater og aftaler om nedrustning og ikke-spredning, herunder CWC. EU's strategis målsætninger supplerer OPCW's målsætninger i forbindelse med denne organisations ansvar for gennemførelsen af CWC.

               (3)

               Rådet vedtog den 22. november 2004 fælles aktion 2004/797/FUSP om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (1), der ved sit udløb blev efterfulgt af fælles aktion 2005/913/FUSP af 12. december 2005 (2) og fælles aktion 2007/185/FUSP af 19. marts 2007 (3). Sidstnævnte fælles aktion udløber den 31. juli 2009.

               (4)

               Det er nødvendigt at videreføre denne intensive og målrettede bistand fra EU til OPCW som led i den aktive gennemførelse af kapitel III i EU's strategi. Foranstaltningerne vedrørende universel tilslutning til CWC bør fortsætte og tilpasses til og målrettes mod det stadig mindre antal stater, der ikke deltager i konventionen. Disse aktiviteter bør suppleres med nye for at støtte specifikke projekter, der gennemføres af OPCW med henblik på en fuldstændig gennemførelse af CWC, og for at styrke det internationale samarbejde på området kemiske aktiviteter —

         TRUFFET FØLGENDE AFGØRELSE:
   Artikel 1
   1.   Med det formål at sikre en umiddelbar og praktisk anvendelse af nogle af elementerne i EU's strategi støtter EU OPCW's aktiviteter med henblik på følgende:

               —

               at øge de deltagende staters kapacitet til at opfylde deres forpligtelser i henhold til konventionen og

               —

               at fremme universaliteten ved at tilskynde ikke-deltagende stater til at tiltræde konventionen.

         2.   I den forbindelse er OPCW's projekter i overensstemmelse med foranstaltningerne i EU's strategi følgende:

               Projekt I: National gennemførelse, kontrol og universalitet
               Aktiviteter:

                           —

                           Bilaterale tekniske bistandsbesøg

                           —

                           Uddannelse af toldembedsmænd i de tekniske aspekter af konventionens overførselsordning

                           —

                           Uddannelse af nationale ledsagere

                           —

                           Uddannelse af nationale myndigheder i brugen af et elektronisk erklæringsværktøj

                           —

                           Praktisk anfægtelsesinspektionsøvelse

               Projekt II: Internationalt samarbejde
               Aktiviteter:

                           —

                           Kursus i udvikling af analytiske færdigheder

                           —

                           CWC og workshop om sikkerhed i forbindelse med kemiske processer

               Projekt III: Seminar — OPCW's bidrag til den internationale sikkerhedsdimension og anfægtelser

               Projekt IV: Besøg af repræsentanter fra eksekutivrådet på anlæg til tilintetgørelse af kemiske våben

               Projekt V: Andet møde i det videnskabelige rådgivende organ

               Projekt VI: Seminar — OPCW's bidrag på området sikkerhed og ikke-spredning

               Projekt VII: De deltagende staters beredskab med hensyn til at forhindre og reagere på angreb, der indebærer brug af kemikalier
               Aktiviteter:

                           —

                           Skrivebordsøvelser

                           —

                           Regional workshop om konventionens artikel X

               Projekt VIII: Program vedrørende Afrika
               Aktiviteter:

                           —

                           Bilaterale tekniske bistandsbesøg

                           —

                           Outreachaktivitet — Institut for akademisk og praktisk uddannelse — Kofi Annan-centret

                           —

                           Uddannelse af toldembedsmænd i de tekniske aspekter af konventionens overførselsordning

                           —

                           Outreachaktiviteter over for ikke-deltagende stater

                           —

                           Kursus i udvikling af analytiske færdigheder

                           —

                           Outreachaktiviteter over for industrien — CWC og workshop om sikkerhed i forbindelse med kemiske processer

                           —

                           Regional workshop — artikel X og spørgsmål vedrørende regionalt samarbejde på området bistand og beredskab.

         Bilaget til denne afgørelse indeholder en detaljeret beskrivelse af disse projekter.
   Artikel 2
   1.   Formandskabet, der bistås af Rådets generalsekretær/den højtstående FUSP-repræsentant (GS/HR), er ansvarligt for gennemførelsen af denne afgørelse. Dette sker i fuldt samarbejde med Kommissionen.
   2.   Den tekniske gennemførelse af det i artikel 1, stk. 2, omhandlede projekt varetages af OPCW's tekniske sekretariat (i det følgende benævnt »det tekniske sekretariat«). Det udfører denne opgave under formandskabets ansvar og under tilsyn af GS/HR. GS/HR indgår med henblik herpå de nødvendige arrangementer med det tekniske sekretariat.
   3.   Formandskabet, GS/HR og Kommissionen foretager en løbende koordinering i forbindelse med projektet i overensstemmelse med deres respektive beføjelser.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, omhandlede projekter er på 2 110 000 EUR.
   2.   De udgifter, der finansieres over beløbet i stk. 1, forvaltes i overensstemmelse med de fællesskabsprocedurer og -regler, der gælder for De Europæiske Fællesskabers almindelige budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med det tekniske sekretariat. Det skal fremgå af aftalen, at det tekniske sekretariat sørger for, at EU's bidrag til projektet bliver synligt i en grad, der svarer til dets størrelse.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i forbindelse med denne proces og om datoen for indgåelsen af aftalen. Kommissionen offentliggør i Den Europæiske Unions Tidende, C-udgaven, en meddelelse om datoen for indgåelsen af finansieringsaftalen.
   Artikel 4
   Formandskabet, der bistås af GS/HR, aflægger rapport til Rådet om gennemførelsen af denne afgørelse på grundlag af regelmæssige rapporter fra det tekniske sekretariat. Disse rapporter skal danne udgangspunkt for Rådets evaluering. Dette sker i fuldt samarbejde med Kommissionen. Den aflægger rapport om de finansielle aspekter af de i artikel 1, stk. 2, omhandlede projekter.
   Artikel 5
   1.   Denne afgørelse træder i kraft på dagen for vedtagelsen.
   2.   Denne afgørelse udløber 18 måneder efter indgåelsen af finansieringsaftalen i artikel 3, stk. 3. Den udløber dog seks måneder efter ikrafttrædelsen, hvis denne finansieringsaftale ikke er indgået inden da.
   Artikel 6
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 27. juli 2009.

            På Rådets vegne

         C. BILDT

            Formand

      (1)  EUT L 349 af 25.11.2004, s. 63.

      (2)  EUT L 331 af 17.12.2005, s. 34.

      (3)  EUT L 85 af 27.3.2007, s. 10.

      BILAG

         EU’s støtte til OPCW's aktiviteter inden for rammerne af gennemførelsen af EU’s strategi mod spredning af masseødelæggelsesvåben

         Projekt I: National gennemførelse, verifikation og universalitet

         Mål:

      At øge de deltagende staters kapacitet til at opfylde deres forpligtelser i henhold til konventionen og tilskynde de ikke-deltagende stater til bedre at forstå fordelene ved at tiltræde konventionen og engagere sig mere i OPCW's aktiviteter.

         Formål:

      —   Formål 1

                  —

                  De deltagende stater skal gøre fremskridt i retning af at:

                              —

                              opfylde de nationale gennemførelseskrav i henhold til konventionens artikel VII

                              —

                              overholde deres krav vedrørende erklæringer og inspektionserklæringer i henhold til konventionens artikel VI

                              —

                              forstå procedurerne i forbindelse med en anfægtelsesinspektion i henhold til konventionens artikel IX samt de relevante anfægtelser og andre spørgsmål.

            —   Formål 2

                  —

                  De ikke-deltagende stater skal involveres mere i OPCW's aktiviteter, og deres forståelse af konventionen og dens fordele skal forbedres.

         Resultater:

      —   Resultat 1

                  —

                  De nationale myndigheder har forbedret deres kapacitet til at udarbejde national gennemførelseslovgivning.

                  —

                  Toldembedsmænd har forbedret deres kapacitet til at identificere kemikalier, der er relevante for konventionen, og til at forelægge præcise oplysninger om overførsler af listede kemikalier for de nationale myndigheder.

                  —

                  De nationale myndigheder har forbedret deres kapacitet til rettidigt at udarbejde og fremsende erklæringer, navnlig i elektronisk format.

                  —

                  De nationale myndigheders embedsmænd er uddannet i at ledsage OPCW-inspektionshold.

                  —

                  De deltagende stater har et bedre kendskab til anfægtelsesinspektionsmekanismen som et grundlæggende verifikationsredskab, som de har til rådighed med henblik på afklaring af eventuel manglende overholdelse af konventionen.

                  —

                  De deltagende stater modtager forsikringer om, at det tekniske sekretariat er parat til at gennemføre en anfægtelsesinspektion med et vellykket resultat og anvende konventionens verifikationsordning effektivt.

            —   Resultat 2

                  —

                  De ikke-deltagende stater er mere involveret i OPCW's aktiviteter og har opnået en bedre forståelse af fordelene ved at tiltræde konventionen.

         Aktiviteter:

      Bilaterale tekniske bistandsbesøg: Støtten til de deltagende stater vil blive ydet i form af individuelt udformede tekniske bistandsbesøg med henblik på at yde målrettet bistand til opfyldelse af kravene til de anmodninger, der fremsættes af de deltagende stater. Denne støtte vil omfatte sensibilisering og outreachbestræbelser gennem nationale bevidstgørelsesworkshopper, særlige uddannelseskurser, bistand til udarbejdelse af national gennemførelseslovgivning og hermed forbundne foranstaltninger samt industrirelaterede emner i henhold til artikel VI.
      Uddannelse af toldembedsmænd i de tekniske aspekter af konventionens overførselsordning: Der er ydet støtte til toldembedsmænd under de tre tidligere fælles aktioner. På grundlag af den indhøstede erfaring vil outreachaktiviteter over for toldembedsmænd gennem uddannelseskurser blive gennemført med henblik på at forbedre indsamlingen og videregivelsen af oplysninger om import og eksport af listede kemikalier til de nationale myndigheder. De regionale og subregionale uddannelseskurser, der afholdes, vil omfatte praktiske demonstrationer og øvelser.
      Uddannelse af nationale ledsagere: Der vil blive tilbudt et kursus for at øge bevidstheden blandt de deltagende stater om deres rettigheder og pligter i henseende til gennemførelsen af inspektioner i henhold til artikel VI. Den faktiske uddannelse af nationale ledsagere vil finde sted på et subregionalt uddannelseskursus, der skal give relevant information om verifikationsordningen, navnlig gennemførelsen af inspektioner i henhold til artikel VI. Sådanne uddannelseskurser vil også omfatte praktiske øvelser på et anlæg samt skrivebordøvelser.
      Uddannelse af nationale myndigheder i brugen af et elektronisk deklarationsværktøj: Kurser og sensibiliseringsworkshopper på regionalt og subregionalt niveau vil give personale fra de nationale myndigheder de redskaber og den viden, der er nødvendig for at indsamle, ajourføre og analysere oplysninger om produktionen, forarbejdningen og forbruget af kemikalier med dobbelt anvendelse, sætte dem bedre i stand til at forelægge nøjagtige og rettidige deklarationer og identificere eventuelle trusler og/eller spredningsaktiviteter.
      Praktisk anfægtelsesinspektionsøvelse: Der vil blive foretaget en fuldstændig praktisk øvelse for at øge de deltagende staters viden om og forståelse af de procedurer, der indgår i en anfægtelsesinspektion. Denne øvelse giver også det tekniske sekretariat mulighed for at afprøve og forbedre sine færdigheder og sin kapacitet til at tilrettelægge anfægtelsesinspektioner samt indkredse problemer, der, hvis de ikke er kendt eller tages op, kan indvirke på sekretariatets evne til effektivt at udføre en reel anfægtelsesinspektion.
      Outreachaktiviteter over for ikke-deltagende stater: Repræsentanter for ikke-deltagende stater, der kan påvirke nationale aktioner vedrørende tiltrædelse/ratifikation, og dem, der er direkte involveret i spørgsmål af relevans for konventionen, vil få støtte til at deltage i forskellige programmer, der er tilrettelagt af afdelingen for internationalt samarbejde og international bistand (ICA). Disse programmer vil omfatte regionale workshopper for de deltagende staters nationale myndigheder og regionale workshopper for toldmyndigheder. Medarbejdere fra afdelingen for eksterne forbindelser under det tekniske sekretariat vil også få støtte til at deltage i disse møder med henblik på at tage de nødvendige kontakter og indgå i et samspil med de støttede deltagere fra ikke-deltagende stater. Derudover overvejes der om nødvendigt skræddersyede besøg og arrangementer med deltagelse af ikke-deltagende stater inden for rammerne af denne ordning for støtte til ikke-deltagende stater.

         Projekt II: Internationalt samarbejde

         Mål:

      At øge de deltagende staters teknologiske kapacitet gennem internationalt samarbejde inden for kemiske aktiviteter til de formål, der ikke er forbudt efter konventionen.

         Formål:

      —   Formål 1

                  —

                  Deltagende stater med udviklingsøkonomier eller overgangsøkonomier skal deltage i internationale samarbejdsinitiativer vedrørende udnyttelse af kemi til fredelige formål.

                  —

                  Deltagende stater med udviklingsøkonomier eller overgangsøkonomier skal forbedre deres offentligt finansierede laboratoriers kapacitet til at gennemføre konventionen på området udnyttelse af kemi til fredelige formål.

            —   Formål 2

                  —

                  Deltagende stater med udviklingsøkonomier eller overgangsøkonomier skal gøre fremskridt med at fremme den industrirelaterede nationale gennemførelse af konventionen i overensstemmelse med artikel XI ved at forbedre sikkerhedsstyringen af kemiske processer.

         Resultater:

      —   Resultat 1

                  —

                  Øget kapacitet i deltagende stater med udviklingsøkonomier eller overgangsøkonomier til at deltage i internationale samarbejdsinitiativer vedrørende udnyttelse af kemi til fredelige formål.

                  —

                  Øget teknisk kompetence i offentligt finansierede laboratorier i deltagende stater med udviklingsøkonomier eller overgangsøkonomier med hensyn til at analysere kemikalier, der er knyttet til den nationale gennemførelse af konventionen, og inden for fredelig anvendelse af kemi ved hjælp af moderne analysemetoder, navnlig gaskromatografi (GC) og gaskromatografi/massespektrometri (GC/MS).

            —   Resultat 2

                  —

                  Kapaciteten i deltagende stater med udviklingsøkonomier eller overgangsøkonomier til at deltage i internationale samarbejdsinitiativer vedrørende udnyttelse af kemikalier til fredelige formål er blevet øget.

                  —

                  Forbedret kompetence og forståelse blandt personalet i små og mellemstore virksomheder, repræsentanter for industrisammenslutninger og de nationale myndigheder eller statslige institutioner i de deltagende stater, der har udviklingsøkonomier eller overgangsøkonomier, med hensyn til praksis for processikkerhedsstyring i små og mellemstore kemivirksomheder.

         Aktiviteter:

      Kursus i udvikling af analytiske færdigheder: På dette 2-ugerskursus vil deltagerne få teoretisk uddannelse og praktisk erfaring i gaskromatografi og gaskromatografi-massespektrometri, der omfatter hardware, systemvalidering og optimering samt problemløsning. Der vil også blive fokuseret på forberedelsen af miljøprøver og på GC- og GC/MS-analyser af sådanne prøver af kemikalier, der er knyttet til konventionen. Deltagerne vil få intensiv praktisk uddannelse i forberedelsen af forskellige prøvematricer, der skal analyseres af GC med elementudvælgelsesdetektorer og af GC/MS i elektronsammenstøds- og kemiioniseringsmodus, og de vil blive indført i en række udvindings-, rensnings- og udledningsprocedurer. Kurset vil blive gennemført med støtte fra VERIFIN/TU i Delft eller tilsvarende ansete institutioner, der er udvalgt ved en gennemsigtig proces.
      Outreachaktiviteter over for industrien — CWC og workshop om sikkerhed i forbindelse med kemiske processer: Der vil blive en indføring i konventionen og de internationale samarbejdsprogrammer, der gennemføres i medfør af denne. Bl.a. bedste industrielle praksis og elementerne i processikkerhedsstyringskonceptet vil blive drøftet under denne workshop. Endvidere vil denne workshop omfatte en oversigt over procesrisikoanalyse (PHA) og risiko og funktionsevne (HAZOP), principperne vedrørende den menneskelige faktor, forandringsledelse og sikkerhedskultur/medarbejderdeltagelse.

         Projekt III: Seminar — OPCW's bidrag til den internationale sikkerhedsdimension og anfægtelser

         Mål:

      At støtte den effektive gennemførelse af konventionen og øge forståelsen af dens samlede bidrag til den internationale fred og sikkerhed.

         Formål:

                  —

                  Formål 1 — At give et holistisk overblik over konventionens rolle og betydning i den internationale sikkerhedsarkitektur.

                  —

                  Formål 2 — At øge bevidstheden blandt konventionens vigtigste interessenter på nationalt, regionalt og internationalt plan om konventionens bestemmelser og gennemførelsesstrategier.

                  —

                  Formål 3 — At fremme netværkssamarbejde og synergier og andre fælles samarbejdstilgange til international sikkerhed.

         Resultater:

                  —

                  Resultat 1 — Interessenterne informeres bedre om betydningen af konventionen og øger deres støtte til OPCW's arbejde, herunder dens verdensomspændende program og aktiviteter.

                  —

                  Resultat 2 — Interessenterne er blevet mere opmærksomme på konventionen og de innovative strategier for gennemførelsen.

                  —

                  Resultat 3 — De ikke-deltagende stater har styrket deres dialog og samarbejdsrelationer med OPCW for at lette deres bestræbelser på at tiltræde konventionen.

                  —

                  Resultat 4 — Den kemiske industri har forbedret sin kapacitet til at koordinere fælles initiativer til gennemførelse af konventionen.

         Aktivitet:

      Seminar: Seminaret vil blive holdt i Haag eller i en interesseret deltagende stat. Personalet ved det tekniske sekretariat og repræsentanter for andre mellemstatslige organisationer, deltagende stater, den kemiske industri og universitetsfolk vil holde foredrag om relevante emner i tilknytning til konventionen. Arrangementet vil også give det tekniske sekretariat lejlighed til at føre bilaterale konsultationer med deltagende mellemstatslige organisationer og ikke-deltagende stater. Dette seminar vil blive holdt i partnerskab med eller med støtte fra værtslandet og eventuelle interesserede (og relevante) organisationer.

         Projekt IV: Besøg fra repræsentanter for eksekutivrådet på anlæg til tilintetgørelse af kemiske våben

         Mål:

      At fremme fjernelsen af lagre af kemiske våben og anlæg til fremstilling af kemiske våben, der er underlagt de verifikationsforanstaltninger, der er fastsat i konventionen.

         Formål:

                  —

                  Formål 1 — De deltagende stater skal kunne overvåge de fremskridt, der gøres med at opnå fuldstændig tilintetgørelse af lagre af kemiske våben, og skal kunne indkredse og løse problemer med henblik på at opnå tilintetgørelse på et tidligt stadium.

                  —

                  Formål 2 — De deltagende stater skal have større tillid til, at der tages håndgribelige og konkrete skridt til fuldstændig tilintetgørelse af lagre af kemiske våben.

         Resultater:

                  —

                  Resultat 1 — De deltagende stater har fået større forståelse af problemerne og de tekniske vanskeligheder i forbindelse med tilintetgørelsen af kemiske våben.

                  —

                  Resultat 2 — De deltagende stater har fået større tillid til, at der tages håndgribelige og konkrete skridt til fuldstændig tilintetgørelse af lagre af kemiske våben.

         Aktivitet:

      Besøg på anlæg til tilintetgørelse af kemiske våben (CWDF): Der er hidtil gennemført tre besøg — på Annistonanlægget i USA (oktober 2007), på Shchuchyeanlægget i Den Russiske Føderation (september 2008) og på Pueblo- og Umatillaanlæggene i USA (juni 2009). De tre besøg, der hidtil er gennemført, har været værdifulde som middel til at tage spørgsmål eller betænkeligheder op vedrørende en besiddende deltagende stats program for opfyldelse af sine forpligtelser til at tilintetgøre sine kemiske våben inden for den godkendte forlængede frist. Det er derfor i overensstemmelse med konferencens beslutning klart, at begge besiddende deltagende stater i de resterende år indtil 2012 vil være vært for sådanne besøg såvel på anlæg til tilintetgørelse af kemiske våben, der allerede er i drift, som på anlæg, der nu er under opførelse.

         Projekt V: Andet møde i det videnskabelige rådgivende organ

         Mål:

      At sætte konferencen af deltagende stater, eksekutivrådet eller de deltagende stater i stand til bedre at tage hensyn til de videnskabelige og teknologiske fremskridt og deres potentielle følger for gennemførelsen af konventionen.

         Formål:

      At sætte generaldirektøren i stand til at yde særlig rådgivning til OPCW's politikforberedende organer og til de deltagende stater på videnskabelige og teknologiske områder, der er relevante for konventionen.

         Resultater:

                  —

                  Resultat 1 — De deltagende stater modtager rådgivning og anbefalinger på videnskabelige og teknologiske områder, der er relevante for konventionen.

                  —

                  Resultat 2 — De deltagende stater holdes ajour og informeres bedre på videnskabelige og teknologiske områder, der er relevante for konventionen.

         Aktivitet:

      Videnskabeligt rådgivende organ (SAB): I efteråret 2009 vil der blive holdt et andet SAB-møde i Haag. Mødet varer tre dage, hvorunder SAB vil fortsætte med at tage spørgsmål op i forbindelse med de videnskabelige og teknologiske fremskridt og deres potentielle følger for gennemførelsen af konventionen. Mødet vil også drøfte en rapport fra den midlertidige arbejdsgruppe om prøvetagning og analyse, der vil blive udarbejdet under det møde, som der er indkaldt til i denne gruppe, inden andet møde i SAB. Den midlertidige arbejdsgruppe tager spørgsmål op i relation til nye og supplerende teknikker for onsiteanalyse, offsiteanalyse og analyse af toksiner (ricin og saxitoksin), offsite og onsite.

         Projekt VI: Seminar — OPCW's bidrag på området sikkerhed og ikke-spredning

         Mål:

      At støtte de globale bestræbelser på ikke-spredning af masseødelæggelsesvåben, navnlig kemiske våben.

         Formål:

                  —

                  Formål 1 — At øge kapaciteten for de nationale myndigheder og andre interessenter, som er involveret i gennemførelsen af konvention, til at bidrage til at forhindre spredning af kemiske våben og anvendelse af kemikalier i forbindelse med terrorangreb.

                  —

                  Formål 2 — At oprette et multiinteressentforum for samarbejde som et redskab til støtte for de deltagende staters aktiviteter inden for kemisk ikke-spredning og inden for bekæmpelse af terrorisme.

         Resultater:

                  —

                  Resultat 1 — Interessenterne i konventionen er blevet mere opmærksomme på spredningstruslen og de udfordringer, som kemiske våben udgør, samt på brugen af toksiske kemikalier i forbindelse med terrorangreb.

                  —

                  Resultat 2 — De deltagende stater er bedre forberedt på at imødegå terrortrusler, som indebærer brug af toksiske kemikalier i forskellige situationer.

                  —

                  Resultat 3 — De nationale myndigheder og de relevante nationale og internationale partnere, den kemiske industri, universitetsfolk og OPCW er blevet i stand til at fremme synergier og yderligere kontakter i retning af et fælles mål — fuld og effektiv gennemførelse af konventionen.

                  —

                  Resultat 4 — Deltagende stater med udviklingsøkonomier eller overgangsøkonomier deltager i udvekslingen af viden og erfaring om verifikation og andre gennemførelsesforanstaltninger og har øget kendskabet til den seneste udvikling inden for konventionens verifikationsordning og beskyttelsen mod kemiske våben.

         Aktivitet:

      Seminar: Seminaret vil omfatte foredrag fra det tekniske sekretariat om forskellige spørgsmål vedrørende gennemførelsen af konventionen og dens bidrag til sikkerhed og ikke-spredning. Foredragene vil blive holdt af forskellige interessenter i konventionen, og der vil blive afholdt særlige workshopper under seminaret om relevante aspekter i tilknytning til de risici, der er forbundet med spredningen af kemiske våben og anvendelsen af toksiske kemikalier i forbindelse med terrorangreb. Seminaret giver også lejlighed til at drøfte, stille spørgsmål om og give svar på emner i tilknytning til OPCW's bidrag til sikkerhed og ikke-spredning.

         Projekt VII: De deltagende staters beredskab med hensyn til at forhindre og reagere på angreb, der indebærer brug af kemikalier

         Mål:

      At bidrage til udviklingen af de deltagende staters nationale kapacitet til at mindske risiciene for et terrorangreb med kemikalier og forbedre deres reaktion på anmodninger om bistand i tilfælde af brug af eller trusler om brug af kemikalier.

         Formål:

      —   Formål 1 — Deltagende stater med udviklingsøkonomier eller overgangsøkonomier skal forbedre deres kapacitet til:

                  —

                  at mindske risiciene for, at terrorister får adgang til materialer, udstyr og viden, der kan anvendes til et terrorangreb på kemiske anlæg

                  —

                  at vurdere, om de eksisterende planer, politikker og procedurer er tilstrækkelige til at reagere på et terrorangreb på kemiske anlæg

                  —

                  at reagere i tilfælde af et terrorangreb med kemikalier

                  —

                  at gennemføre deres beslutningsprocesser, herunder udveksling af oplysninger og koordinering af aktioner med nationale og internationale partnere i tilfælde af terrorangreb mod kemiske anlæg

                  —

                  at påbegynde arbejdet med at skabe en platform for samarbejde mellem målgrupper for at kunne reagere i tilfælde af terrorisme med frigørelse af toksiske kemikalier.

            —   Formål 2

                  —

                  De deltagende stater skal blive mere bevidst om betydningen af rettidigt at fremsende fuldstændige erklæringer om nationale programmer i tilknytning til beskyttelsesformål.

                  —

                  De deltagende stater skal bidrage til OPCW's beredskab, så den bliver bedre i stand til at reagere på en anmodning om bistand.

                  —

                  De deltagende stater i regionerne eller subregionerne tilskyndes til at fremme kontakter med henblik på oprettelse af regionale netværk til forbedring af deres koordinerede reaktion på en nødsituation, der involverer kemiske våben.

         Resultater:

      —   Resultat 1 — De deltagende stater med udviklingsøkonomier eller overgangsøkonomier er blevet mere bevidst om:

                  —

                  terroristers brug af toksiske kemikalier og/eller kemiske anlægs sikkerhed

                  —

                  nødvendigheden af at fremme samarbejdet i forbindelse med nødsituationer, der involverer kemiske våben, i tilfælde af et terrorangreb.

            —   Resultat 2 — De deltagende stater med udviklingsøkonomier eller overgangsøkonomier har øget deres kapacitet til:

                  —

                  at mindske risiciene for, at terrorister får adgang til materialer, udstyr og viden, der kan anvendes til et terrorangreb på kemiske anlæg

                  —

                  at reagere i tilfælde af et terrorangreb med kemikalier

                  —

                  at udveksle oplysninger og koordinere aktioner med nationale og internationale partnere i tilfælde af et terrorangreb på kemiske anlæg.

            —   Resultat 3 — De deltagende stater er blevet bevidst om betydningen af rettidigt at fremsende fuldstændige erklæringer om nationale programmer i tilknytning til beskyttelsesformål.

      —   Resultat 4 — De deltagende stater er nu bedre i stand til at fremsætte tilbud om bistand til OPCW som svar på en anmodning om bistand.

      —   Resultat 5 — De deltagende stater har udviklet kontakter, der kan føre til et fremtidigt samarbejde på regionalt plan, med henblik på at reagere på en nødsituation, der involverer kemiske våben.

         Aktiviteter:

      Skrivebordsøvelser: Denne aktivitet sigter mod at udbygge de deltagende staters kapacitet til at mindske risiciene for, at der anskaffes eller anvendes kemiske våben til terrorformål. Dette vil bl.a. forhindre mulig adgang for terrorister til materialer, udstyr og viden, der kan anvendes til udvikling og fremstilling af kemiske våben. Der vil blive udviklet et detaljeret koncept for skrivebordsøvelsen. Et terrorangreb på et kemisk anlæg med frigørelse af toksiske kemikalier vil være et grundscenario i øvelsen. Skrivebordsøvelsen vil undersøge beslutningstagningen på tværs af offentlige myndigheder, udveksling af oplysninger og ydelse af bistand mellem de relevante nationale og internationale organisationer. Skrivebordsøvelsen vil blive gentaget i andre regioner i fremtiden baseret på det modul, som det tekniske sekretariat og de deltagende stater har udviklet. Denne aktivitet vil omfatte deltagelse af tilknyttede områder i afdelingen for internationalt samarbejde og bistand, verifikationsafdelingen og inspektoratet. Skrivebordsøvelsen vil blive tilrettelagt af kontoret for særlige projekter.
      Regional workshop: Den regionale workshop skal fremme drøftelsen og analysen af flere bistands- og beskyttelsesrelaterede spørgsmål med særlig fokus på områder såsom de deltagende staters rettigheder og pligter i henhold til konventionens artikel X, fremsendelse af erklæringer om beskyttelsesprogrammer, analyse af svagheder og problemområder i artikel X og en oversigt over bistands- og beskyttelsesaktiviteter i regionen. De deltagende stater vil holde foredrag for at videreformidle de indhøstede erfaringer.

         Projekt VIII: Program vedrørende Afrika

         Mål:

      At øge de deltagende staters kapacitet til at opfylde deres forpligtelser i henhold til konventionen og tilskynde de ikke-deltagende stater til bedre at forstå fordelene ved at tiltræde konventionen og engagere sig mere i OPCW's aktiviteter.

         Formål:

      —   Formål 1 — De deltagende afrikanske stater skal gøre fremskridt i retning af at:

                  —

                  opfylde de nationale gennemførelseskrav i henhold til konventionens artikel VII

                  —

                  overholde deres krav vedrørende erklæringer og inspektionserklæringer i henhold til konventionens artikel VI.

            —   Formål 2

                  —

                  De deltagende afrikanske stater skal gøre fremskridt i retning af at medtage konventionen i læseplanen for det internationale Kofi Annan-uddannelsescenter på det fredsbevarende område (KAIPTC).

            —   Formål 3

                  —

                  De ikke-deltagende stater skal involveres mere i OPCW's aktiviteter, og deres forståelse af konventionen og dens fordele skal forbedres.

            —   Formål 4

                  —

                  Deltagende afrikanske stater med udviklingsøkonomier eller overgangsøkonomier skal deltage i internationale samarbejdsinitiativer vedrørende udnyttelse af kemi til fredelige formål.

                  —

                  Deltagende afrikanske stater med udviklingsøkonomier eller overgangsøkonomier skal forbedre deres offentligt finansierede laboratoriers kapacitet til at gennemføre konventionen på området udnyttelse af kemi til fredelige formål.

            —   Formål 5

                  —

                  De deltagende afrikanske stater skal blive mere bevidst om betydningen af rettidigt at fremsende fuldstændige erklæringer om nationale programmer i tilknytning til beskyttelsesformål.

                  —

                  De deltagende afrikanske stater skal bidrage til OPCW's beredskab, så den bliver bedre i stand til at reagere på en anmodning om bistand.

                  —

                  De deltagende afrikanske stater i regionerne eller subregionerne tilskyndes til at fremme kontakter med henblik på oprettelse af regionale netværk til forbedring af deres koordinerede reaktion på en nødsituation, der involverer brug af kemiske våben.

         Resultater:

      —   Resultat 1

                  —

                  De nationale myndigheder har forbedret deres kapacitet til at udarbejde national gennemførelseslovgivning.

                  —

                  Toldembedsmænd har forbedret deres kapacitet til at identificere kemikalier, der er relevante for konventionen, og til at forelægge præcise oplysninger om overførsler af listede kemikalier for de nationale myndigheder.

                  —

                  De nationale myndigheder har forbedret deres kapacitet til rettidigt at udarbejde og fremsende erklæringer, navnlig i elektronisk format.

                  —

                  De nationale myndigheders embedsmænd er uddannet i at ledsage OPCW-inspektionshold.

            —   Resultat 2

                  —

                  Personalet ved KAIPTC og deltagerne i centrets programmer vil få et bedre kendskab til konventionen.

            —   Resultat 3

                  —

                  De ikke-deltagende stater er mere involveret i OPCW's aktiviteter og har opnået en bedre forståelse af fordelene ved at tiltræde konventionen.

            —   Resultat 4

                  —

                  Øget kapacitet i deltagende afrikanske stater med udviklingsøkonomier eller overgangsøkonomier til at deltage i internationale samarbejdsinitiativer vedrørende udnyttelse af kemi til fredelige formål.

                  —

                  Øget teknisk kompetence i offentligt finansierede laboratorier i deltagende afrikanske stater med udviklingsøkonomier eller overgangsøkonomier med hensyn til at analysere kemikalier, der er knyttet til den nationale gennemførelse af konventionen, og inden for fredelig anvendelse af kemi ved hjælp af moderne analysemetoder, navnlig GC og GC/MS.

                  —

                  Øget kapacitet i deltagende afrikanske stater med udviklingsøkonomier eller overgangsøkonomier til at deltage i internationale samarbejdsinitiativer vedrørende udnyttelse af kemikalier til fredelige formål.

                  —

                  Forbedret kompetence og forståelse blandt personalet i små og mellemstore virksomheder, repræsentanter for industrisammenslutninger og de nationale myndigheder/statslige institutioner i de deltagende afrikanske stater, der har udviklingsøkonomier eller overgangsøkonomier, med hensyn til praksis for processikkerhedsstyring i små og mellemstore kemivirksomheder.

            —   Resultat 5

                  —

                  De deltagende afrikanske stater er blevet bevidst om betydningen af rettidigt at fremsende fuldstændige erklæringer om nationale programmer i tilknytning til beskyttelsesformål.

                  —

                  De deltagende afrikanske stater er nu bedre i stand til at fremsætte tilbud om bistand til OPCW som svar på en anmodning om bistand.

                  —

                  De deltagende afrikanske stater har udviklet kontakter, der kan føre til et fremtidigt samarbejde på regionalt plan, med henblik på at reagere på en nødsituation, der involverer kemiske våben.

         Aktiviteter:

      Bilaterale tekniske bistandsbesøg: Støtten til de deltagende afrikanske stater vil blive ydet i form af individuelt udformede tekniske bistandsbesøg med henblik på at yde målrettet bistand til opfyldelse af kravene til de anmodninger, der fremsættes af de deltagende afrikanske stater. Denne støtte vil omfatte sensibilisering og outreachbestræbelser gennem nationale bevidstgørelsesworkshopper, særlige uddannelseskurser, bistand til udarbejdelse af national gennemførelseslovgivning og hermed forbundne foranstaltninger samt industrirelaterede emner i henhold til artikel VI.
      Outreachaktivitet — Institut for akademisk og praktisk uddannelse — Kofi Annan-centret: Personalet ved OPCW vil besøge KAIPTC for at holde foredrag om forskellige aspekter af konventionen. Da KAIPTC tilbyder en bred vifte af uddannelsesprogrammer for såvel militærfolk som ansatte i den civile offentlige tjeneste, der forventes at påtage sig politikformulerende roller i regeringen, har denne outreachaktivitet fra det tekniske sekretariats side til formål at fremme medtagelsen af konventionen i KAIPT's læseplan.
      Uddannelse af toldembedsmænd i de tekniske aspekter af konventionens overførselsordning: Der er ydet støtte til toldembedsmænd under de tre tidligere fælles aktioner. På grundlag af den indhøstede erfaring vil outreachaktiviteter over for toldembedsmænd gennem uddannelseskurser blive gennemført med henblik på at forbedre indsamlingen og videregivelsen af oplysninger om import og eksport af listede kemikalier til de nationale myndigheder. De regionale og underregionale uddannelseskurser, der afholdes, vil omfatte praktiske demonstrationer og øvelser.
      Outreachaktiviteter over for ikke-deltagende stater: Repræsentanter for ikke-deltagende afrikanske stater, der kan påvirke opfattelser vedrørende tiltrædelse/ratifikation, og dem, der er direkte involveret i spørgsmål af relevans for konventionen, herunder toldmyndighederne, vil få støtte til at deltage i forskellige programmer, der er tilrettelagt af afdelingen for internationalt samarbejde. Disse programmer vil omfatte regionale workshopper for de deltagende staters nationale myndigheder og regionale workshopper for toldmyndigheder. Medarbejdere fra afdelingen for eksterne forbindelser under det tekniske sekretariat vil også få støtte til at deltage i disse møder med henblik på at tage de nødvendige kontakter og indgå i et samspil med de støttede deltagere fra ikke-deltagende stater.
      Kursus i udvikling af analytiske færdigheder: På dette 2-ugerskursus vil deltagere fra afrikanske stater få teoretisk uddannelse og praktisk erfaring i gaskromatografi og gaskromatografi-massespektrometri, der omfatter hardware, systemvalidering og optimering samt problemløsning. Der vil også blive fokuseret på forberedelsen af miljøprøver og på GC- og GC/MS-analyser af sådanne prøver af kemikalier, der er knyttet til konventionen. Deltagerne vil få intensiv praktisk uddannelse i forberedelsen af forskellige prøvematricer, der skal analyseres af GC med elementudvælgelsesdetektorer og af GC/MS i elektronsammenstøds- og kemiioniseringsmodus, og de vil blive indført i en række udvindings-, rensnings- og udledningsprocedurer. Kurset vil blive gennemført med støtte fra VERIFIN/TU i Delft eller tilsvarende ansete institutioner, der er udvalgt ved en gennemsigtig proces.
      Outreachaktiviteter over for industrien — CWC og workshop om sikkerhed i forbindelse med kemiske processer: Der vil blive en indføring i konventionen og de internationale samarbejdsprogrammer, der gennemføres i medfør af denne. Bl.a. bedste industrielle praksis og elementerne i processikkerhedsstyringskonceptet vil blive drøftet på under denne workshop. Endvidere vil denne workshop omfatte en oversigt over procesrisikoanalyse (PHA) og risiko og funktionsevne (HAZOP), principperne vedrørende den menneskelige faktor, forandringsledelse og sikkerhedskultur/medarbejderdeltagelse.
      Regional workshop — artikel X og spørgsmål vedrørende regionalt samarbejde på området bistand og beredskab: Den regionale workshop skal fremme drøftelsen og analysen af flere bistands- og beskyttelsesrelaterede spørgsmål med særlig fokus på områder som de deltagende staters rettigheder og pligter i henhold til konventionens artikel X, fremsendelse af erklæringer om beskyttelsesprogrammer, analyse af svagheder og problemområder i artikel X og en oversigt over bistands- og beskyttelsesaktiviteter i regionen. De deltagende afrikanske stater vil holde foredrag for at videreformidle de indhøstede erfaringer.


title: Europa-Parlamentets afgørelse (EU) 2015/1632 af 29. april 2015 om afslutningen af regnskaberne for gennemførelsen af budgettet for 8., 9. og 10. Europæiske Udviklingsfond for regnskabsåret 2013

text:
               30.9.2015

               DA

               Den Europæiske Unions Tidende

               L 255/153

      EUROPA-PARLAMENTETS AFGØRELSE (EU) 2015/1632
      af 29. april 2015
      om afslutningen af regnskaberne for gennemførelsen af budgettet for 8., 9. og 10. Europæiske Udviklingsfond for regnskabsåret 2013
      EUROPA-PARLAMENTET,

                  —

                  der henviser til balancer og regnskaber for 8., 9. og 10. Europæiske Udviklingsfond for regnskabsåret 2013 (COM(2014) 487 — C8-0146/2014),

                  —

                  der henviser til Kommissionens årsberetning af 14. april 2014 om den økonomiske forvaltning af 8., 9. og 10. Europæiske Udviklingsfond for regnskabsåret 2013,

                  —

                  der henviser til de finansielle oplysninger om de europæiske udviklingsfonde (COM(2014) 350),

                  —

                  der henviser til Revisionsrettens årsberetning om 8., 9. og 10. Europæiske Udviklingsfonds aktiviteter i regnskabsåret 2013, med Kommissionens svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstillinger af 17. februar 2015 om meddelelse af decharge til Kommissionen for gennemførelsen af transaktionerne under de europæiske udviklingsfonde for regnskabsåret 2013 (05135/2015 — C8-0050/2015, 05136/2015 — C8-0051/2015, 05138/2015 — C8-0052/2015),

                  —

                  der henviser til Kommissionens beretning om opfølgning af dechargeafgørelserne for 2012 (COM(2014) 607) og de arbejdsdokumenter fra Kommissionens tjenestegrene, der er vedføjet denne beretning (SWD(2014) 285 og SWD(2014) 286),

                  —

                  der henviser til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (3) og ændret i Ouagadougou, Burkina Faso, den 22. juni 2010 (4),

                  —

                  der henviser til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (»associeringsafgørelsen«) (5),

                  —

                  der henviser til artikel 33 i den interne aftale af 20. december 1995 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF- konvention (6),

                  —

                  der henviser til artikel 32 i den interne aftale af 18. september 2000 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse (7),

                  —

                  der henviser til artikel 11 i den interne aftale af 17. juli 2006 mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (8),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til artikel 74 i finansforordningen af 16. juni 1998 vedrørende samarbejdet med henblik på udviklingsfinansiering under fjerde AVS/EF-konvention (9),

                  —

                  der henviser til artikel 119 i finansforordningen af 27. marts 2003 for den 9. Europæiske Udviklingsfond (10),

                  —

                  der henviser til artikel 142 i Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (11),

                  —

                  der henviser til forretningsordenens artikel 93, artikel 94, tredje led, og bilag V,

                  —

                  der henviser til betænkning fra Budgetkontroludvalget og udtalelse fra Udviklingsudvalget (A8-0102/2015),

         1.

            noterer sig, at det endelige årsregnskab for 8., 9. og 10. Europæiske Udviklingsfond er som vist i tabel 2 i Revisionsrettens årsberetning;

         2.

            godkender afslutningen af regnskaberne for gennemførelsen af budgettet for 8., 9. og 10. Europæiske Udviklingsfond for regnskabsåret 2013;

         3.

            pålægger sin formand at sende denne afgørelse til Rådet, Kommissionen, Den Europæiske Unions Domstol, Revisionsretten og Den Europæiske Investeringsbank og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 398 af 12.11.2014, s. 1.

         (2)  EUT C 401 af 13.11.2014, s. 264.

         (3)  EFT L 317 af 15.12.2000, s. 3.

         (4)  EUT L 287 af 4.11.2010, s. 3.

         (5)  EFT L 314 af 30.11.2001, s. 1, og EFT L 324 af 7.12.2001, s. 1.

         (6)  EFT L 156 af 29.5.1998, s. 108.

         (7)  EFT L 317 af 15.12.2000, s. 355.

         (8)  EUT L 247 af 9.9.2006, s. 32.

         (9)  EFT L 191 af 7.7.1998, s. 53.

         (10)  EUT L 83 af 1.4.2003, s. 1.

         (11)  EUT L 78 af 19.3.2008, s. 1.


Avis juridique important

|

31998D0498

98/498/FUSP: Rådets afgørelse af 10. august 1998 om ændring af fælles holdning 96/184/FUSP fastlagt af Rådet på grundlag af artikel J.2 i traktaten om Den Europæiske Union vedrørende eksport af våben til det tidligere Jugoslavien

EF-Tidende nr. L 225 af 12/08/1998 s. 0001 - 0001

RÅDETS AFGØRELSE af 10. august 1998 om ændring af fælles holdning 96/184/FUSP fastlagt af Rådet på grundlag af artikel J.2 i traktaten om Den Europæiske Union vedrørende eksport af våben til det tidligere Jugoslavien (98/498/FUSP) RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel J.2,under henvisning til fælles holdning 96/184/FUSP af 26. februar 1996, fastlagt af Rådet på grundlag af artikel J.2 i traktaten om Den Europæiske Union vedrørende eksport af våben til det tidligere Jugoslavien (1), ogud fra følgende betragtning:Rådet er nået til den konklusion, at udviklingen i Slovenien, særlig med hensyn til våbeneksport, danner grundlag for at ophæve de restriktive foranstaltninger efter fælles holdning 96/184/FUSP med hensyn til denne stat -TRUFFET FØLGENDE AFGØRELSE:Artikel 1 Henvisningerne til Slovenien i punkt 2, nr. ii), i fælles holdning 96/184/FUSP udgår.Artikel 2 Denne afgørelse får virkning på dagen for vedtagelsen.Den offentliggøres i Tidende.Udfærdiget i Bruxelles, den 10. august 1998.På Rådets vegneW. SCHÜSSELFormand(1) EFT L 58 af 7. 3. 1996, s. 1.


title: Den Udenrigs- og Sikkerhedspolitiske Komités afgørelse (FUSP) 2015/607 af 15. april 2015 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2015/102 (ATALANTA/3/2015)

text:
               17.4.2015

               DA

               Den Europæiske Unions Tidende

               L 100/79

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/607
   af 15. april 2015
   om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2015/102 (ATALANTA/3/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og
   ud fra følgende betragtninger:

               (1)

               I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om at udnævne den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

               (2)

               Den 20. januar 2015 vedtog PSC afgørelse (FUSP) 2015/102 (2) om udnævnelse af kontreadmiral Jonas HAGGREN til øverstbefalende for EU-styrken.

               (3)

               Den øverstbefalende for EU-operationen har indstillet kaptajn (marinen) Alfonso GÓMEZ FERNÁNDEZ DE CÓRDOBA som ny øverstbefalende for EU-styrken som efterfølger for kontreadmiral Jonas HAGGREN.

               (4)

               EU's Militærkomité støtter denne indstilling.

               (5)

               Afgørelse (FUSP) 2015/102 bør derfor ophæves.

               (6)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   Kaptajn (marinen) Alfonso GÓMEZ FERNÁNDEZ DE CÓRDOBA udnævnes til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 6. maj 2015.
   Artikel 2
   Afgørelse (FUSP) 2015/102 ophæves hermed.
   Artikel 3
   Denne afgørelse træder i kraft den 6. maj 2015.

      Udfærdiget i Bruxelles, den 15. april 2015.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 301 af 12.11.2008, s. 33.

      (2)  Den Udenrigs- og Sikkerhedspolitiske Komités afgørelse (FUSP) 2015/102 af 20. januar 2015 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse Atalanta/4/2014 (ATALANTA/1/2015) (EUT L 16 af 23.1.2015, s. 31).


title: 2009/705/EF: Kommissionens afgørelse af 14. september 2009 om nedsættelse af en europæisk rådgivende forbrugergruppe

text:
               16.9.2009

               DA

               Den Europæiske Unions Tidende

               L 244/21

      KOMMISSIONENS AFGØRELSE

   af 14. september 2009
   om nedsættelse af en europæisk rådgivende forbrugergruppe
   (2009/705/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:

               (1)

               Kommissionen bør inden for rammerne af EF-traktatens artikel 153 om forbrugerbeskyttelse høre forbrugerne i spørgsmål vedrørende beskyttelse af disses interesser på fællesskabsplan.

               (2)

               Siden 1973 har Kommissionen været bistået af en rådgivende gruppe, som er blevet oprettet til dette formål ved en række afgørelser, hvoraf den seneste er Kommissionens afgørelse 2003/709/EF af 9. oktober 2003 om oprettelse af en europæisk rådgivende forbrugergruppe (1).

               (3)

               Det har over en længere periode vist sig, at det er nødvendigt at forbedre gruppens effektivitet, gøre den mere repræsentativ og skabe større åbenhed om dens arbejde. Derfor bør bestemmelserne om nedsættelse af undergrupper og vedtagelse af gruppens udtalelser præciseres under hensyntagen til den bedste praksis, der er udviklet i de senere år.

               (4)

               I denne henseende bør der endvidere foretages en revision af proceduren for udnævnelse af de medlemmer af denne gruppe, der repræsenterer de nationale forbrugerorganisationer, og pålægges gruppens medlemmer flere forpligtelser vedrørende aflægning af beretning, således at de nationale forbrugerorganisationer i højere grad bliver inddraget i gruppens arbejde.

               (5)

               Det er vigtigt at sikre, at gruppen og gruppens medlemmer bidrager aktivt og effektivt til, at de brede drøftelser blandt interesserede parter tilføres et forbrugerperspektiv, som det er normen for høringer i Europa i dag.

               (6)

               Af hensyn til databeskyttelsen er det nødvendigt, at fællesskabslovgivningen om beskyttelse af fysiske personer i forbindelse med behandling af personoplysninger i fællesskabsinstitutionerne og organerne finder anvendelse på behandlingen af personoplysninger vedrørende gruppens medlemmer —

         TRUFFET FØLGENDE AFGØRELSE:
   Artikel 1
   Den europæiske rådgivende forbrugergruppe
   Der nedsættes herved en europæisk rådgivende forbrugergruppe (i det følgende benævnt »gruppen«).
   Artikel 2
   Opgave
   1.   Gruppen kan høres af Kommissionen i alle spørgsmål, der vedrører beskyttelse af forbrugernes interesser på fællesskabsplan.
   2.   Gruppen

               a)

               drøfter generelle spørgsmål, der vedrører beskyttelse af forbrugernes interesser

               b)

               udarbejder forbrugernes bidrag til andre fora og deltager på anmodning i grupper, der rådgiver Kommissionen om spørgsmål af relevans for EU's forbrugerpolitik

               c)

               rådgiver Kommissionen, når denne udformer politikker og aktiviteter, der har konsekvenser for forbrugerne

               d)

               kan afgive udtalelser om fællesskabsspørgsmål, der vedrører forbrugerne

               e)

               orienterer Kommissionen om udviklingen inden for forbrugerpolitik i medlemsstaterne

               f)

               fungerer som en informationskilde og sparringpartner for de nationale organisationer i forbindelse med fællesskabstiltag.

         Artikel 3
   Medlemmer
   1.   Gruppen består af:

               a)

               ét medlem fra hver medlemsstat, der repræsenterer nationale forbrugerorganisationer

               b)

               ét medlem fra hver europæisk forbrugerorganisation.

         2.   De nationale forbrugerorganisationer, der er omhandlet i stk. 1, litra a), er organisationer, som i overensstemmelse med nationale bestemmelser eller national praksis repræsenterer forbrugerne og er aktive på nationalt plan.
   3.   De europæiske forbrugerorganisationer, der er omhandlet i stk. 1, litra b), skal opfylde et af nedenstående to sæt kriterier:

               a)

               de skal være ikke-statslige nonprofitorganisationer, som er uafhængige af industrielle, kommercielle og erhvervsmæssige samt af andet, der kan afstedkomme interessekonflikter, og

                           i)

                           deres primære formål og aktiviteter er at fremme og beskytte forbrugernes sundhed, sikkerhed og økonomiske interesser i Fællesskabet

                           ii)

                           de skal have fået mandat til at varetage forbrugernes interesser på fællesskabsplan af nationale forbrugerorganisationer i mindst halvdelen af medlemsstaterne, som i overensstemmelse med nationale regler eller national praksis repræsenterer forbrugerne og er aktive på regionalt eller nationalt plan, og

                           iii)

                           de skal have forsynet Kommissionen med fyldestgørende oplysninger om deres medlemssammensætning, forretningsorden og finansieringskilder

                     eller

               b)

               de skal være ikke-statslige nonprofitorganisationer, som er uafhængige af industrielle, kommercielle og erhvervsmæssige samt af andet, der kan afstedkomme interessekonflikter, og

                           i)

                           deres primære formål og aktiviteter er at varetage forbrugernes interesser i standardiseringsarbejdet på fællesskabsplan, og

                           ii)

                           de skal have fået mandat i mindst to tredjedele af medlemsstaterne til at varetage forbrugernes interesser på fællesskabsplan af:

                                       —

                                       organer, som i overensstemmelse med nationale bestemmelser eller national praksis repræsenterer nationale forbrugerorganisationer i medlemsstaterne, eller

                                       —

                                       såfremt sådanne organer ikke eksisterer, af nationale forbrugerorganisationer i medlemsstaterne, som i overensstemmelse med nationale bestemmelser eller national praksis repræsenterer forbrugerne og er aktive på nationalt plan.

         4.   Der er i bilaget en vejledende liste over organisationer, der for øjeblikket opfylder kriterierne i stk. 3.
   Artikel 4
   Udnævnelse
   1.   De medlemmer af gruppen, der repræsenterer nationale forbrugerorganisationer, udnævnes i overensstemmelse med stk. 2 og 3.
   2.   Hver medlemsstat opstiller en liste med tre kandidater efter indstilling fra nationale organer, der repræsenterer de forbrugerorganisationer, som medlemsstaterne eventuelt har oprettet, eller efter indstilling fra de kompetente nationale myndigheder. Kandidaterne skal komme fra den nationale forbrugerorganisation, der har den bredeste repræsentation i henhold til nationale bestemmelser eller national praksis.
   3.   Kommissionen udnævner et medlem og en suppleant fra hver medlemsstat i overensstemmelse med følgende kriterier:

               a)

               kandidaterne skal have bred kompetence og erfaring inden for EU-forbrugerspørgsmål

               b)

               kandidater, der ikke tidligere har været medlem af gruppen, har fortrinsret

               c)

               der skal være en afbalanceret fordeling af mænd og kvinder.

         4.   De medlemmer af gruppen, der repræsenterer europæiske forbrugerorganisationer, og en suppleant for hvert medlem udnævnes af Kommissionen efter indstilling fra de europæiske forbrugerorganisationer.
   5.   Suppleanten træder automatisk i stedet for et fraværende medlem.
   6.   Kommissionen offentliggør listen over medlemmer og suppleanter på webstedet for Generaldirektoratet for Sundhed og Forbrugere og i C-udgaven af Den Europæiske Unions Tidende. Medlemmernes og suppleanternes navne indhentes, behandles og offentliggøres i overensstemmelse med Europa-Parlamentets og Rådets forordning (EF) nr. 45/2001 (2).
   Artikel 5
   Mandatets varighed
   1.   Medlemmerne og suppleanterne udnævnes for en treårig periode, der kan fornyes i overensstemmelse med proceduren i artikel 4.
   2.   Efter de tre års forløb forbliver medlemmerne og suppleanterne i deres hverv, indtil deres efterfølger er udnævnt eller deres mandat fornyet.
   3.   Et medlems eller en suppleants mandat ophører inden udløbet af den treårige periode:

               a)

               hvis vedkommende nedlægger sit mandat, trækker sig tilbage eller dør

               b)

               hvis de nationale organer eller myndigheder, der indstillede vedkommende som kandidat, anmoder om at få vedkommende udskiftet

               c)

               hvis Kommissionen anmoder om at få udskiftet et medlem eller en suppleant, som ikke længere er i stand til at bidrage effektivt til gruppens arbejde, eller som ikke opfylder forpligtelserne i artikel 7, stk. 6.

         4.   Nye medlemmer og suppleanter fortsætter indtil udløbet af den treårige periode, jf. proceduren i artikel 4. Hvis der kun skal udskiftes ét medlem eller én suppleant, der repræsenterer de nationale forbrugerorganisationer, indstiller de nationale organer eller myndigheder, uanset artikel 4, stk. 2, to nye kandidater, hvoraf Kommissionen udnævner én i henhold til artikel 4, stk. 3.
   Artikel 6
   Associerede medlemmer og eksperter
   1.   På Kommissionens forslag kan gruppen opfordre repræsentanter for andre organisationer, der har fremme af forbrugernes interesser som et af deres hovedmål, og som i den forbindelse yder en indsats på europæisk plan, til at deltage i gruppens arbejde.
   2.   Gruppen kan indbyde alle personer med særlige sagkundskaber inden for et emne på dagsordenen til at deltage som eksperter i gruppens arbejde.
   Artikel 7
   Arbejdsgang
   1.   Kommissionen:

               a)

               fastlægger formen og tidsplanen for gruppens møder

               b)

               leder gruppens møder

               c)

               yder sekretariatsbistand og tilrettelægger gruppens arbejde.

         2.   Der kan nedsættes undergrupper til at behandle specifikke spørgsmål i henhold til et kommissorium, som fastlægges af gruppen. Sådanne grupper opløses, når de har løst deres opgave.
   3.   Gruppen kan afgive udtalelser på anmodning af Kommissionen eller efter forslag fra et medlem efter aftale med Kommissionen. Når Kommissionen anmoder om en udtalelse, kan den fastsætte en frist for, hvornår udtalelsen skal foreligge. For hver udtalelse kan gruppen udpege en eller flere referenter blandt medlemmerne. Referenten har det overordnede ansvar for udarbejdelsen af udtalelsen.
   4.   Gruppen vedtager sin egen forretningsorden på grundlag af Kommissionens forslag.
   5.   Kommissionens tjenestegrene offentliggør på webstedet for Generaldirektoratet for Sundhed og Forbrugere alle gruppens udtalelser, resuméer, konklusioner, delkonklusioner eller arbejdsdokumenter på originalsproget.
   6.   De medlemmer af gruppen, der repræsenterer nationale forbrugerorganisationer, informerer og hører de foreninger, de repræsenterer i gruppen. Hvert enkelt medlem skal aflægge beretning på en effektiv måde, således at alle nationale forbrugerorganisationer systematisk underrettes om gruppens arbejde, ligesom medlemmet viderebringer organisationernes synspunkter til gruppen.
   7.   Hvert medlem udarbejder en rapport til Kommissionen senest den 1. marts om det arbejde, vedkommende har udført i det foregående kalenderår til opfyldelse af forpligtelserne i stk. 6. Der fastsættes i forretningsordenen nærmere betingelser for, hvordan rapporten skal affattes.
   Artikel 8
   Fortrolighed
   Uden at det berører traktatens artikel 287, er gruppens medlemmer og suppleanter forpligtet til ikke at videregive oplysninger om forhold, som de får kendskab til gennem deres arbejde i gruppen eller undergrupperne, hvis Kommissionen tilkendegiver over for dem, at den ønskede udtalelse eller det stillede spørgsmål vedrører et emne af fortrolig art.
   Artikel 9
   Mødeudgifter
   1.   Kommissionen godtgør rejseudgifter og eventuelt opholdsudgifter for medlemmerne i forbindelse med gruppens arbejde i overensstemmelse med Kommissionens regler for godtgørelser til eksterne eksperter.
   2.   Arbejdet i gruppen er ulønnet.
   3.   Mødeudgifter godtgøres inden for rammerne af det årlige budget, der tildeles gruppen af den kompetente tjenestegren i Kommissionen.
   Artikel 10
   Ophævelse
   Afgørelse 2003/709/EF ophæves.

      Udfærdiget i Bruxelles, den 14. september 2009.

            På Kommissionens vegne

         Meglena KUNEVA

            Medlem af Kommissionen

      (1)  EUT L 258 af 10.10.2003, s. 35.

      (2)  EFT L 8 af 12.1.2001, s. 1.

      BILAG
      Organisationer, der for øjeblikket opfylder kriterierne i artikel 3, stk. 3:

                  —

                  BEUC (Kontoret for de Europæiske Forbrugerorganisationer)

                  —

                  ANEC (Forbrugerorganisationernes europæiske standardiseringskontor).


Avis juridique important

|

31998D0107

98/107/FUSP: Rådets afgørelse af 26. januar 1998 om ændring af fælles holdning 96/635/FUSP vedrørende Burma/Myanmar

EF-Tidende nr. L 032 af 06/02/1998 s. 0013 - 0013

RÅDETS AFGØRELSE af 26. januar 1998 om ændring af fælles holdning 96/635/FUSP vedrørende Burma/Myanmar (98/107/FUSP) RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel J.2,under henvisning til fælles holdning 96/635/FUSP vedrørende Burma/Myanmar (1), som forlænget ved Rådets afgørelse 97/688/FUSP (2), ogud fra følgende betragtninger:Rådet til Genoprettelse af Lov og Orden (SLORC) blev opløst den15. november 1997 og afløst af Rådet for Fred og Udvikling (SPDC) som den højeste styrende instans i Burma/Myanmar;fælles holdning 96/635/FUSP bestemmer i punkt 5, litra b), nr. i), at der skal indføres et forbud mod udstedelse af indrejsevisum til højtstående medlemmer af SLORC og disses familier; nævnte fælles holdning bør ændres i overensstemmelse med ovenstående -TRUFFET FØLGENDE AFGØRELSE:Artikel 1 I punkt 5, litra b), nr. i), i fælles holdning 96/635/FUSP erstattes henvisningerne til Rådet til Genoprettelse af Lov og Orden (SLORC) med henvisninger til Rådet for Fred og Udvikling (SPDC).Artikel 2 Denne afgørelse offentliggøres i Tidende.Udfærdiget i Bruxelles, den 26. januar 1998.På Rådets vegneR. COOKFormand(1) EFT L 287 af 8.11.1996, s. 1.(2) EFT L 293 af 27.10.1997, s. 1.


title: RÅDETS AFGØRELSE af 4. marts 1991 om indgåelse på Det Europæiske Økonomiske Fællesskabs vegne af aftalen mellem Det Europæiske Økonomiske Fællesskab og Det Europæiske Atomenergifællesskab på den ene side og Rumænien på den anden side om handel og om handelsmæssigt og økonomisk samarbejde (91/159/EØF) #

text:
Avis juridique important

|

31991D0159

RÅDETS AFGØRELSE af 4. marts 1991 om indgåelse på Det Europæiske Økonomiske Fællesskabs vegne af aftalen mellem Det Europæiske Økonomiske Fællesskab og Det Europæiske Atomenergifællesskab på den ene side og Rumænien på den anden side om handel og om handelsmæssigt og økonomisk samarbejde (91/159/EØF)  -

EF-Tidende nr. L 079 af 26/03/1991 s. 0012 - 0012

RAADETS AFGOERELSE  af 4. marts 1991  om indgaaelse paa Det Europaeiske OEkonomiske Faellesskabs vegne af aftalen mellem Det Europaeiske OEkonomiske Faellesskab og Det Europaeiske Atomenergifaellesskab paa den ene side og Rumaenien paa den anden side om handel  og om handelsmaessigt og oekonomisk samarbejde (91/159/EOEF) RAADET FOR DE EUROPAEISKE FAELLESSKABER HAR   under henvisning til Traktaten om Oprettelse af Det Europaeiske OEkonomiske Faellesskab, saerlig artikel 113 og 235,   under henvisning til forslag fra Kommissionen,   under henvisning til udtalelse fra Europa-Parlamentet(1),   og ud fra foelgende betragtninger:   Det er noedvendigt at indgaa aftalen mellem Det Europaeiske OEkonomiske Faellesskab og Det Europaeiske Atomenergifaellesskab paa den ene side og Rumaenien paa den anden side om handel og om handelsmaessigt og oekonomisk samarbejde for at virkeliggoere Faellesskabets  maalsaetninger for forbindelserne med tredjelande;  visse foranstaltninger for oekonomisk samarbejde som foreskrevet i denne aftale synes at ligge uden for den hjemmel, der er fastsat i forbindelse med den faelles handelspolitik   TRUFFET FOELGENDE AFGOERELSE:   Artikel 1 Aftalen mellem Det Europaeiske OEkonomiske Faellesskab og Det Europaeiske Atomenergifaellesskab paa den ene side og Rumaenien paa den anden side om handel og om han- delsmaessigt og oekonomisk samarbejde godkendes herved paa Det Europaeiske OEkonomiske Faellesskabs vegne.   Teksten til aftalen er knyttet til denne afgoerelse:   Artikel 2 Formanden for Raadet foranstalter paa Det Europaeiske OEkonomiske Faellesskabs vegne den notifikation, der er omhandlet i aftalens artikel 25(2).   Artikel 3 Kommissionen, bistaaet af medlemsstaternes repraesentanter, repraesenterer Faellesskabet i den blandede komité, der er nedsat i henhold til artikel 22 i aftalen.   Udfaerdiget i Bruxelles, den 4. marts 1991.  Paa Raadets vegneJ. F. POOS Formand (1)Udtalelse afgivet den 22. februar 1991 (endnu ikke offentliggjort i Tidende).  (2)Se side 29 i denne Tidende.


1. Europa-Parlamentets afgørelse af 24. april 2007 om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2005 (C6-0393/2006 - 2006/2160(DEC))